text: আমানউল্যা বাংলাদেশের চট্টগ্রাম জেলার  সন্দ্বীপ উপজেলার অন্তর্গত একটি ইউনিয়ন
  
  আয়তন 
  আমানউল্যা ইউনিয়নের আয়তন ৫০৮ একর (২.০৬ বর্গ কিলোমিটার)। এটি সন্দ্বীপ উপজেলার সবচেয়ে ছোট ইউনিয়ন। (২০০৭ সালের তথ্য অনুযায়ী)
  
  জনসংখ্যা 
  ২০১১ সালের পরিসংখ্যান অনুযায়ী আমানউল্যা ইউনিয়নের লোকসংখ্যা ৯,৭০০ জন। এর মধ্যে পুরুষ ৫,১১৭ জন এবং মহিলা ৪,৫৮৩ জন।
  
  অবস্থান ও সীমানা 
  সন্দ্বীপ উপজেলার উত্তরাংশে আমানউল্যা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৩ কিলোমিটার। এ ইউনিয়নের উত্তরে সন্তোষপুর ইউনিয়ন, পূর্বে সন্তোষপুর ইউনিয়ন ও গাছুয়া ইউনিয়ন এবং দক্ষিণ ও পশ্চিমে কালাপানিয়া ইউনিয়ন অবস্থিত।
  
  প্রশাসনিক কাঠামো 
  আমানউল্যা ইউনিয়ন সন্দ্বীপ উপজেলার আওতাধীন ১৯নং ইউনিয়ন পরিষদ। এটি জাতীয় সংসদের ২৮০নং নির্বাচনী এলাকা চট্টগ্রাম-৩ এর অংশ। এ ইউনিয়নের প্রশাসনিক কার্যক্রম সন্দ্বীপ থানার আওতাধীন।
  বর্তমানে ২টি গ্রাম নিয়ে এই ইউনিয়নটি গঠিত; এগুলো হল:
   আমানউল্যা
   চেউরিয়া
  
  শিক্ষা ব্যবস্থা 
  আমানউল্যা ইউনিয়নের সাক্ষরতার হার ৬৩.৩৭%। এ ইউনিয়নে ২টি প্রাথমিক বিদ্যালয় ও ১টি আনন্দ স্কুল রয়েছে।
  
  শিক্ষা প্রতিষ্ঠান 
  প্রাথমিক বিদ্যালয়
   কাটগড় জি এন সরকারি প্রথমিক বিদ্যালয়
   চেউরিয়া সরকারি প্রথমিক বিদ্যালয়
  
  আনন্দ স্কুল
   ৫নং দীঘির পাড় আনন্দ স্কুল
  
  যোগাযোগ ব্যবস্থা 
  উপজেলা সদর থেকে আমানউল্যা ইউনিয়নে যোগাযোগের প্রধান সড়ক সন্দ্বীপ-আমানউল্যা সড়ক। যোগাযোগ মাধ্যম রিক্সা, টেক্সী, মোটরসাইকেল।
  
  ধর্মীয় উপাসনালয় 
  আমানউল্যা ইউনিয়নে ৭টি মসজিদ ও ২টি মন্দির রয়েছে।
  
  খাল ও নদী 
  আমানউল্যা ইউনিয়নের উপর দিয়ে বয়ে চলেছে আমানউল্যা খাল।
  
  হাট-বাজার 
  আমানউল্যা ইউনিয়নের প্রধান হাট/বাজার হল আকবর হাট।
  
  দর্শনীয় স্থান 
   সবুজ চর
  
  কৃতী ব্যক্তিত্ব 
   আলী হায়দার চৌধুরী বাবলু –– বায়রা মহাসচিব, ঢাকা।
   এডভোকেট পাহলোভী –– চট্টগ্রাম জজকোর্ট।
   মিজানুর রহমান –– ইঞ্জিনিয়ার, বাংলাদেশ অর্ডিন্যান্স ফ্যাক্টরী।
   মিন্টু চৌধুরী –– সাবেক বিমান পাইলট, বাংলাদেশ বিমান বাহিনী।
  
  জনপ্রতিনিধি 
   বর্তমান চেয়ারম্যান: শাহাদাত চৌধুরী
  
  চেয়ারম্যানগণের তালিকা
  
  আরও দেখুন 
   সন্দ্বীপ উপজেলা
   সন্দ্বীপ থানা
   চট্টগ্রাম জেলা
  
  তথ্যসূত্র
  
  বহিঃসংযোগ 
  
  বিষয়শ্রেণী:সন্দ্বীপ উপজেলার ইউনিয়ন
title: আমানউল্যা ইউনিয়ন